b'\n_START_ARTICLE_\nMojster nebe\xc5\xa1ke lepote\n_START_SECTION_\nVsebina\n_START_PARAGRAPH_\nJo\xc5\xbee Ple\xc4\x8dnik se je kot \xc4\x8detrti otrok rodil o\xc4\x8detu Andreju in materi Heleni 23. januarja 1872. Brez ve\xc4\x8djih te\xc5\xbeav je opravil vseh pet razredov obvezne ljudske \xc5\xa1ole. Ker pa v prvem letniku gimnazije ni bil preve\xc4\x8d uspe\xc5\xa1en, bil pa je nadarjen za risanje, sta star\xc5\xa1a sklenila, da bi bilo za sina najbolje, da ga izpi\xc5\xa1eta iz gimnazije in da bi za\xc4\x8del pomagati v o\xc4\x8detovi mizarski delavnici. Izdeloval je tako lepe lesene okraske, da so ga po priporo\xc4\x8dilu ljubljanskega gospoda Ivana Hribarja vpisali v drugi letnik obrtne \xc5\xa1ole. Kmalu po kon\xc4\x8dani \xc5\xa1oli je dobil dr\xc5\xbeavno \xc5\xa1tipendijo za \xc5\xa1olanje v Gradcu. V \xc5\xa1oli mu je dobro \xc5\xa1lo, probleme mu je delala le nem\xc5\xa1\xc4\x8dina. Po kon\xc4\x8danem \xc5\xa1olanju se je zaposlil v ateljeju pri svojem profesorju. Ko mu je umrl o\xc4\x8de, se je za nekaj \xc4\x8dasa vrnil domov. V Gradec se ni ve\xc4\x8d vrnil, temve\xc4\x8d je od\xc5\xa1el na Dunaj in se zaposlil pri arhitektu Leopoldu M\xc3\xbcllerju. Ple\xc4\x8dnik se je vpisal na akademijo za arhitekturo, kjer ga je profesor Otto Wagner sprejel na podlagi njegovih nenavadnih skic. Po kon\xc4\x8danem \xc5\xa1tudiju je Ple\xc4\x8dnik \xc5\xa1e \xc5\xbeivel in delal na Dunaju. Iz Dunaja se je odpravil v Prago, kjer je pou\xc4\x8deval na umetnoobrtni \xc5\xa1oli. Ko so v Ljubljani ustanovili univerzo in s tem Oddelek za arhitekturo, se je Ple\xc4\x8dnik vrnil domov, kjer je tudi za\xc4\x8del predavati. Doma je ostal do svoje smrti. Skozi celotno biografijo nas spremljajo slike Ple\xc4\x8dnikovega dela.\n_START_SECTION_\nZbirka\n_START_PARAGRAPH_\nBiografski roman je iz\xc5\xa1el v zbirki Slovenske ve\xc4\x8dernice 151'